OBEC DRAHOVCE



**VŠEOBECNE ZÁVÄZNÉ NARIADENIE OBCE**

**DRAHOVCE Č. /2022**

**o určení výšky príspevku na čiastočnú úhradu nákladov v škole a školských zariadeniach, ktorých zriaďovateľom je obec Drahovce**

Návrh VZN:

* vyvesený na úradnej tabuli obce dňa: 22.11.2022
* zverejnený na elektronickej úradnej tabuli obce dňa:
* lehota na predloženie pripomienok k návrhu VZN do (včítane):
* doručené pripomienky v počte:
* vyhodnotenie pripomienok k návrhu VZN uskutočnené dňa:
* vyhodnotenie pripomienok k návrhu VZN doručené poslancom dňa:

VZN schválené obecným zastupiteľstvom v Drahovciach dňa , uznesením č.

VZN vyvesené na úradnej tabuli obce dňa :

VZN zverejnené na elektronickej úradnej tabuli obce dňa :

VZN zverejnené na internetovej adrese obce dňa:

VZN nadobúda účinnosť dňom :

Miroslav Ledecký

starosta obce Drahovce

*Obecné zastupiteľstvo Obce Drahovce sa podľa ustanovenia §6 ods. 1 a § 11 ods. 4písm.g) Zákona č. 369/1990 Zb . o obecnom zriadení v znení neskorších predpisov a podľa § 140 ods.10 zákona č. 245/2008 Z.z o výchove a vzdelávaní ( školský zákon) a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení obce Drahovce č. /2022 na určení výšky mesačného príspevku na čiastočnú úhradu nákladov a výšku príspevku na režijné náklady a podmienky úhrady v školskej jedálni v zriaďovateľskej pôsobnosti obce Drahovce.*

**Čl. 1**

**Úvodné ustanovenie**

1. Toto všeobecne záväzné nariadenie (VZN) určuje výšku príspevku a spôsob jeho platby/1/ na čiastočnú úhradu nákladov zákonných zástupcov detí a žiakov, ktoré budú uhrádzať školským zariadeniam v zriaďovateľskej pôsobnosti obce Drahovce.
2. Výška príspevkov sa bude meniť v súvislosti s úpravou súm životného minima pre jedno nezaopatrené dieťa podľa osobitného predpisu. /2/

**Čl. 2**

**Materská škola**

1. Za pobyt dieťaťa v materskej škole zriadenou obcou Drahovce prispieva zákonný zástupca na čiastočnú úhradu výdavkov materskej školy mesačne na jedno dieťa sumou 15,00 €.
2. Príspevok sa uhrádza vopred, najneskôr do 10. dňa v príslušnom kalendárnom mesiaci.
3. Príspevok v materskej škole sa neuhrádza za dieťa, ktoré:
   1. má jeden rok pred plnením povinnej školskej dochádzky,
   2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov v hmotnej núdzi podľa osobitného predpisu, /3/
   3. je umiestnené v zariadení na základe rozhodnutia súdu,
   4. má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo vážnych rodinných dôvodov

preukázateľným spôsobom.

1. Pomernú časť určeného príspevku uhrádza zákonný zástupca v prípade, že bola prerušená prevádzka materskej školy zapríčinená zriaďovateľom, alebo inými závažnými dôvodmi.

----------------------------------------------------------------------------------------------------------------

1. § 28 ods. 6), § 114 ods. 7) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
2. § 5 ods. 1 zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.
3. zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov

**Čl. 3**

**Školský klub detí**

1. Na čiastočnú úhradu nákladov spojených s činnosťou školského klubu detí zriadeného obcou Drahovce prispieva zákonný zástupca žiaka mesačne sumou 7,00 € za plný čas strávený v ŠKD nezávisle od počtu dní, ktoré dieťa stráv i v ŠKD v danom mesiaci.
2. Príspevok sa uhrádza vopred, najneskôr do 10. dňa v príslušnom kalendárnom mesiaci. Výška príspevku zohľadňuje náročnosť a druh klubovej alebo záujmovej činnosti.
3. Zriaďovateľ ŠKD môže rozhodnúť o znížení alebo odpustení príspevku podľa ods. 1), ak zákonný zástupca o to písomne požiada a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

**Čl. 4**

**Zariadenia školského stravovania**

1. Zákonný zástupca dieťaťa alebo žiaka uhrádza príspevok za čiastočnú úhradu nákladov vo výške nákladov na nákup potravín v nadväznosti na odporúčané výživové dávky podľa finančných pásiem.
2. Finančné pásma určujú rozpätie nákladov na nákup potravín na jedno jedlo podľa vekových kategórií stravníkov a sú stanovené Ministerstvom školstva Slovenskej republiky (§140 ods. 13 zákona NR SR č. 245/2008 Z. z. v platnom znení).

Výšku nákladov na nákup potravín na jedno jedlo podľa vekových kategórií stravníkov určujú tiež finančné pásma v zmysle nariadenia Ministerstvom školstva , vedy, výskumu a športu Slovenskej republiky s účinnosťou od 1.1.2023.

Školská jedáleň ZŠ s MŠ Drahovce je zaradená do 3.finančného pásma. Deti MŠ a žiaci ZŠ sú zaradení do finančného pásma A. Zamestnanci ZŠ a MŠ, cudzí stravníci sú zaradení do finančného pásma B.

1. Zákonný zástupca prispieva na úhradu režijných nákladov 3€ za stravníka na jeden mesiac - paušálne .
2. Úhradu nákladov na nákup potravín a režijné náklady v zariadeniach školského stravovania je uvedená v tabuľke podľa vekových kategórií pre jednotlivé školy a školské zariadenia nasledovne:

|  |  |  |  |  |  |
| --- | --- | --- | --- | --- | --- |
| **MŠ**  **denné** | **Desiata** | **Obed** | **Olovrant** | **Spolu náklady**  **na nákup**  **potravín**  **€** | **Réžia** |
| (stravníci od 2 - 6 rokov) | 0,50€ | 1,20€ | 0,40€ | **2,10 €** | 3 € mesačne |

|  |  |  |
| --- | --- | --- |
| **Základná škola** | **Obed** | **Réžia** |
| **ZŠ - I. stupeň** (stravníci od 6 - 11 rokov) | 1,70 € | 3 € mesačne |
| **ZŠ - II. stupeň** (stravníci od  11 - 15 rokov) | 1,90 € | 3 € mesačne |
| Zamestnanci, cudzí stravníci | 2,40 | 1,46 € |

1. Výška stravnej jednotky pre zamestnancov (cudzích stravníkov):

Finančný limit na nákup potravín (podľa vekovej kategórie 15–18 ročných): 2,40 €

Režijné náklady na jedno jedlo: 1,46 €

Celková hodnota jedného hlavného jedla: 3,86 €

Zamestnanec uhrádza 45% z celkovej ceny jedného hlavného jedla: 1,74 €

Zamestnávateľ uhrádza 55% z celkovej ceny jedného hlavného jedla: 2,12 €

Cena stravnej jednotky pre zamestnancov je 3,86 €, pričom zamestnávateľ platí 55% z tejto sumy, čo je 2,12 € v zmysle zákonníka práce; zo sociálneho fondu prispieva zamestnávateľ na obed sumou 0,10 €, zamestnanci platia zvyšok 1,64 €

Hodnota jedla pre fyzické osoby zahŕňa výšku finančného príspevku podľa zvoleného finančného pásma / 3. finančné pásmo B/ a skutočnú výšku režijných nákladov / 1,46 €/.

6)

Príspevok na nákup potravín a réžiu podľa ods. 3) až 4) a príspevok zamestnancov podľa ods. sa uhrádza do 15. dňa príslušného kalendárneho mesiaca za stravné mesačne vopred.

**Čl. 5**

**Kontrola**

Kontrolu dodržiavania ustanovení tohto nariadenia vykonáva hlavný kontrolór obce Drahovce.

**Čl. 6**

**Záverečné ustanovenia**

1. Veci neupravené týmto nariadením sa riadia zákonom a osobitnými predpismi.

1. Toto všeobecne záväzné nariadenie bolo schválené obecným zastupiteľstvom obce

Drahovce dňa ..........., uznesením č. ........................

1. Toto všeobecne záväzné nariadenie nadobúda účinnosť 15-tym dňom od vyvesenia, t.j. dňom .......................................
2. Dňom účinnosti tohto VZN sa zrušuje VZN č. 2/2022 účinné od dňa 6.9.2022.

Miroslav Ledecký

starosta obce Drahovce